b'\n_START_ARTICLE_\nCraspedonispa\n_START_SECTION_\nUtseende\n_START_PARAGRAPH_\nMiddelsstore (ca. 7 millimeter), avlange, m\xc3\xb8rke bladbiller med r\xc3\xb8dgult pronotum. Antennene er forhioldsvis lange og slanke, med 11 ledd. Pronotum er rundet, bredere enn langt, fint og tett punktert. Dekkvingene er noks\xc3\xa5 jevnbrede, med 10 rader av forholdsvis fine punkter, uten p\xc3\xa5fallende, opph\xc3\xb8yde lengderibber.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Disse artene holder seg gjerne til \xc3\xa9n eller noen f\xc3\xa5 vertsarter, larvene minerer i bladene til de samme plantene som de voksne gnager p\xc3\xa5. Artene lever p\xc3\xa5 sukkerr\xc3\xb8r (neppe den opprinnelige vertsplanten da den ikke er innf\xc3\xb8dt i Amerika).\n_START_SECTION_\nUtbredelse\n_START_PARAGRAPH_\nSlekten er kjent fra Trinidad og Tobago og Brasil.'